09/01/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases reguladoras da programación da rede cultural da Deputación da Coruña e convocatoria para 2017

BASES REGULADORAS DA PROGRAMACIÓN DA REDE CULTURAL DA DEPUTACIÓN DA CORUÑA E CONVOCATORIA PARA 2017 A Deputación da Coruña, co obxecto de contribuír á difusión e á promoción da música, do folclore, do teatro, da danza, do cine e das demais manifestacións artísticas na provincia, por medio do coñecemento das actividades que se están a producir neste ámbito e do seu achegamento aos nosos concellos, e fomentando ao tempo o uso e normalización social da lingua galega e a defensa dos valores da igualdade de xénero, convoca os seguintes tres programas de difusión cultural: Aplicación orzamentaria: 0612/3343/22609. Importe: 1.300.000 €. Este importe poderá ser obxecto de modificación orzamentaria. Todos eles en conxunto conforman o espazo de oferta cultural impulsada desde a Deputación baixo a denominación conxunta de Rede Cultural. Cada concello poderá participar do número de programas da Rede Cultural que decida, asumindo en cada caso as normas de funcionamento destes. A tramitación dos programas será telemática. Este tipo de tramitación afectaralle ás fases de presentación de ofertas, solicitude das funcións e xustificación, nesta última fase só para concellos. Incluiranse en cada unha das fases as notificacións e as comunicacións, os requirimentos de información e documentación e os envíos de documentación que fosen necesarios para tramitar os expedientes, agás na sinatura de convenios. Os espectáculos incluídos nestes programas realizaranse no ámbito territorial da provincia da Coruña durante o ano da convocatoria. A continuar desenvólvense as normas de funcionamento de cada un deles. PROGRAMA ESCENA AO VIVO! Programación de espectáculos profesionais de teatro, monicreques, danza e música para concellos 1.1.–INSCRICIÓN DE PROPOSTAS ARTÍSTICAS. Procedemento e normas de inscrición de espectáculos na Rede Cultural.  Os artistas e compañías inscribiranse telematicamente na web que a Deputación da Coruña pon a disposición deles para a xestión da Rede Cultural.  Cada espectáculo requirirá a cobertura dunha ficha individual de inscrición, cuxo modelo estará a disposición das compañías e artistas na plataforma informática de inscrición dos espectáculos. Nela figurarán os seguintes campos: nome e datos da empresa, nome compañía, nome do espectáculo proposto, sinopse artística, relación completa das persoas que forman parte do equipo artístico e do equipo técnico, importe do espectáculo (diferenciando con ou sen medios técnicos), relación das necesidades técnicas para o desenvolvemento do espectáculo, traxectoria artística do artista ou compañía.  Cada artista ou compañía poderá inscribir (ou participar en) un máximo de 4 espectáculos. Un mesmo espectáculo poderá formar parte da Rede durante un máximo de 4 anos consecutivos.  O importe dos cachés será fixado libremente polas compañías e intérpretes e constará, dunha banda, dunha cantidade en concepto de importe do espectáculo e, doutra, do importe do equipamento técnico necesario para a súa realización. O derradeiro non se aboará no caso de que sexa achegado polo Concello.  Poderán participar do programa Escena ao vivo! da Rede Cultural da Deputación da Coruña todas as compañías e artistas con domicilio fiscal en calquera concello da Provincia da Coruña.  A documentación a entregar polas compañías e artistas é a seguinte: a) Tarxeta NIF da entidade. b) Escrituras da entidade. c) Designación da persoa representante. d) Declaración do/a representante de non estar incurso en causas de incompatibilidade ou incapacidade para contratar coa Administración e de aceptación das bases da convocatoria. e) Declaración de estar ao corrente das obrigas tributarias e coa Seguridade Social. f) Ficha de inscrición individual de cada espectáculo proposto. A documentación sinalada nos apartados a, b non terá que ser presentada se xa se presentou en anos anteriores e non houbo variación nela. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición. Tendo en conta que a tramitación será telemática, a empresa ou artista deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.1.2.–CONTRATACIÓN DE ESPECTÁCULOS. Procedemento e normas de contratación de espectáculos por parte dos Concellos.  Os concellos realizarán a solicitude coa súa proposta de programación directamente na plataforma informática habilitada pola Deputación para estes efectos, a través da súa web.  Na proposta de programación o concello fará constar: o nome das compañías/artistas, o nome dos espectáculos, as datas e lugares fixados para o desenvolvemento das actividades. No caso de que por algunha causa imprevista se produza un cambio de lugar ou data dalgunha das funcións previstas o concello realizará aviso formal da mudanza á sección de Cultura da Deputación.  Os concellos realizarán a súa proposta de programación cumprindo os requisitos e as normas se expoñen a seguir:  Concellos menos de 5.000 hab.: mínimo de 3 espectáculos (deberá incluír música e teatro/monicreques).  Concellos 5.000- 10.000 hab.: mínimo de 4 espectáculos (deberá incluír música e teatro/monicreques).  Concellos 10.000-20.000 hab.: mínimo de 5 espectáculos (deberá incluír teatro/monicreques, música e danza).  Concellos 20.000-50.000 hab.: mínimo de 6 espectáculos (deberá incluír teatro/monicreques, música e danza).  Concellos máis 50.000 hab.: mínimo de 7 espectáculos (deberá incluír teatro/monicreques, música e danza). Os concellos deberán achegar a seguinte documentación:  Declaración de estar ao corrente das obrigas tributarias, coa Deputación e coa Seguridade Social.  Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación da solicitude a que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición.1.3.–DESENVOLVEMENTO DA PROGRAMACIÓN. Procedemento, normas e obrigas para o desenvolvemento da programación. Os concellos poderán fixar libremente un importe de entrada aos espectáculos Obrigas concellos  Organizar as funcións e velar polo seu correcto desenvolvemento, así como proporcionar o persoal de vixilancia que se precise.  Contratar as funcións que teñan adxudicadas.  Poñer a disposición dos grupos o persoal necesario para axudar á carga e descarga do material. Garantir o cumprimento das necesidades técnicas acordadas coas compañías e artistas, así como o bo estado, limpeza e correcto acondicionamento dos espazos escénicos.  Realizar a publicidade das funcións. Difundir adecuadamente a celebración dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña.  Realizar un traballo adecuado de xestión de asistencia, que incluirá: – Peche do espazo unha vez comezada a función. – Cobertura e envío telemático á Deputación, a efectos estadísticos, dunha ficha de control de cada función no prazo de 5 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome do artista e do espectáculo, prezo de entrada (se houber), aforo do espazo de actuación, número de persoas asistentes.  Comprobar, antes do comezo da función, que as compañías profesionais teñen aos artistas e profesionais dados de alta na Seguridade Social no momento de realizar a actuación. Esta comprobación farase a través da presentación dos documentos de alta na Seguridade Social.  Cubrir mediante póliza de seguro os riscos de accidentes, así coma os de responsabilidade civil que se poidan derivar da realización das funcións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 €. * Accidentes, que incluirá, como mínimo, as seguintes garantías: morte: 12.000 € e invalidez: 12.000 €  Expedir documentos acreditativos da realización das funcións realizadas: declaración, certificación ou calquera outro no que se acredite a realización da función.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes.  Aboar os gastos correspondentes á Sociedade Xeral de Autores de España.  Aboar aos artistas a totalidade do importe do espectáculo, anticipando, se for necesario, o importe que aboa a Deputación. Obrigas artistas  As compañías de teatro profesional no seu funcionamento cumprirán co disposto no I Convenio colectivo de actores e actrices de teatro de Galicia (aprobado por resolución do 18 de marzo de 2009, da Dirección Xeral de Relacións Laborais) e as súas posteriores modificacións.  Entregar aos responsábeis da programación dos concellos, antes do comezo das funcións, copia dos documentos de alta na Seguridade Social das e dos profesionais que participan no espectáculo.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes.  Realizar as funcións nos lugares previstos.  Aboar os gastos de transporte e seguros do equipo de actuación e material, gastos de persoal, impostos e Seguridade Social.  Expedir facturas legais polas funcións realizadas e, se for o caso, a que corresponda do equipamento técnico necesario para a realización da función.  Achegar todo o equipamento técnico necesario para poder facer a función (instrumentos, equipo de proxección, de son.), agás que o achegue o Concello.  Deixar o local no estado en que o atoparon. Obrigas Deputación  Desenvolver o control e seguimento da programación aprobada, así como garantir o seu correcto funcionamento e o cumprimento das obrigas laborais, técnicas e organizativas de cada unha das partes (concellos e artistas).  Garantir a posibilidade de consulta pública, a través da súa web, da programación final aprobada para cada concello. No apartado “Consulta de Actuacións” posibilitarase a consulta dos datos completos das fichas de cada espectáculo contratado.  Desenvolver estratexias e iniciativas de difusión social da programación da Rede Cultural.  Cofinanciar os espectáculos incluídos na Rede, mediante as aportacións que correspondan segundo o sinalado na base 4.2. PROGRAMA VISIÓNS! Programación de cinema e contidos audiovisuais para concellos.2.1.–INSCRICIÓN DE PROPOSTAS ARTÍSTICAS. Procedemento e normas de inscrición de propostas audiovisuais na Rede Cultural.  As empresas audiovisuais inscribirán as súas propostas telematicamente na plataforma informática que a Deputación da Coruña pon a disposición delas para a xestión da Rede Cultural.  O programa de cinema terá dúas seccións diferenciadas: A. Produción propia galega. Estará orientada ao apoio á difusión dos filmes, documentarios e creacións audiovisuais das empresas e produtoras audiovisuais galegas. B. Propostas xerais. Orientado ás propostas de produción non galega e/ou natureza comercial.  No caso de ofertas presentadas para a sección B (Propostas Xerais), cada empresa do ámbito audiovisual inscrita na Rede poderá inscribir un máximo de 15 propostas audiovisuais. As pezas audiovisuais desta opción B deben ter a data de autorización do ICAA (Instituto de la Cinematografía y de las Artes Audiovisuales) anterior ao 1 de xaneiro da ano anterior.  Cada audiovisual proposto polas empresas requirirá a cobertura dunha ficha técnica individual de inscrición, cuxo modelo estará a disposición das compañías e artistas na web de inscrición dos espectáculos. Nela figurarán os seguintes campos: nome e datos da empresa, nome do audiovisual proposto, xénero, sinopse artística, relación do equipo artístico e técnico.  Cada proposta audiovisual incluída na Rede deberá indicar o seu prezo en función das seguintes tres posibilidades:  Prezo por proxección, sen equipamento técnico por parte da empresa. Non poderá superar os 300 €.  Prezo da cobertura técnica (equipo de proxección, pantalla, cadeiras), caso de esta non ser achegada polo concello.  Prezo por proposta de actividades paralelas (actividades paralelas de reforzo: presentación, charla, debate, exposición, coloquio…).  Poderán participar do programa VISIÓNS da Rede Cultural da Deputación da Coruña - sexa na sección A ou B - unicamente empresas audiovisuais con domicilio fiscal en calquera concello da Provincia da Coruña  A documentación a presentar polas empresas cinematográficas será a seguinte: a) Tarxeta do NIF da empresa. b) Escrituras. c) Designación do/a representante. d) Declaración do/a representante de non estar incurso en causas de incompatibilidade ou incapacidade para contratar coa Administración e de aceptación das bases da convocatoria. e) Declaración de estar ao corrente das obrigas tributarias e coa Seguridade Social. f) Declaración de ter as autorizacións legais necesarias para a exhibición das películas. g) Ficha técnica do audiovisual proposto. A documentación sinalada nos apartados a, b non terá que ser presentada se xa se presentou en anos anteriores e non houbo variación nela. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición. Tendo en conta que a tramitación será telemática, a empresa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.2.2.–CONTRATACIÓN DE PROPOSTAS AUDIOVISUAIS. Procedemento e normas de contratación por parte dos concellos.  Os concellos realizarán a solicitude coa súa proposta de programación directamente na plataforma informática habilitada pola Deputación para estes efectos, na súa web.  Na proposta de programación os concellos farán constar: o nome das empresas audiovisuais, o nome das peza audiovisuais seleccionadas, as datas e lugares fixados para a súa proxección. No caso de que por algunha causa imprevista se produza un cambio de lugar ou data dalgunha das funcións previstas o concello realizará aviso formal da mudanza á sección de Cultura da Deputación.  Os concellos realizarán a súa proposta de programación podendo solicitar un máximo de 8 proxeccións, das cales un mínimo do 50% debe ser produción propia galega. Os concellos deberán achegar a seguinte documentación:  A declaración de estar ao corrente das obrigas tributarias, coa Deputación e coa Seguridade Social.  Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición.2.3.–DESENVOLVEMENTO DA PROGRAMACIÓN. Procedemento, normas e obrigas para o desenvolvemento da programación. Obrigas concellos  Organizar as proxeccións e velar polo seu correcto desenvolvemento, así como proporcionar o persoal de atención e vixilancia que se precise.  Contratar as proxeccións que teñan adxudicadas.  Poñer a disposición das empresas o persoal necesario para axudar á carga e descarga do material. Garantir o cumprimento das necesidades técnicas acordadas coa empresa audiovisual, así como o bo estado, limpeza e correcto acondicionamento dos espazos escénicos.  Realizar a publicidade das proxeccións. Difundir adecuadamente a proxección dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña. De cara a crear hábitos de asistencia nos públicos, promoverase a proxección dos filmes seleccionados cun formato temporal unitario (ciclo, semana, mostra…).  Cubrir e envíar telemáticamente á Deputación, a efectos estadísticos, unha ficha de control de cada función no prazo de 5 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome da proxección, aforo do espazo de actuación, número de persoas asistentes.  Realizar un traballo adecuado de xestión de asistencia, que incluirá a cobertura e envío telemático á Deputación da ficha de control da cada proxección. Nesa ficha incluirase a información seguinte: data, hora e espazo de proxección, título do audiovisual e nome da empresa, prezo de entrada (se houber), aforo do espazo de proxección, número de persoas asistentes.  Cubrir mediante póliza de seguro os riscos de accidentes, así como os de responsabilidade civil que se poidan derivar da realización das proxeccións, coas seguintes coberturas mínimas:  * Responsabilidade civil para todo o persoal implicado na actividade, cun límite mínimo de indemnización de 100.000 €. * Accidentes, que incluirá, como mínimo, as seguintes garantías: morte: 12.000 € e invalidez: 12.000 €  Expedir documentos acreditativos da realización das proxeccións realizadas: declaración, certificación ou calquera outro no que se acredite a súa realización.  Aboarlles ás empresas a porcentaxe do importe que lles corresponda realizar, no caso de entidades, o pagamento realizarase no prazo de dous meses desde que o grupo presente a factura.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes.  Aboar os gastos correspondentes á Sociedade Xeral de Autores de España, naqueles casos que corresponda.  Aboar aos artistas a totalidade do importe do espectáculo, anticipando, se for necesario, o importe que aboa a Deputación. Obrigas empresas audiovisuais  Realizar as proxeccións nos lugares previstos e proporcionar aos concellos o persoal técnico preciso para o desenvolvemento da proxección.  Aboar os gastos de transporte e seguros do equipo de actuación e material, gastos de persoal, impostos e Seguridade Social.  Expedir facturas legais polas proxeccións realizadas e, se for o caso, a que corresponda do equipamento técnico necesario para a realización destas.  Achegar todo o equipamento técnico necesario para poder facer a proxección, agás que o achegue o Concello. As proxeccións do programa VISIONS só poderán realizarse en DCP (Digital Cinema Package) ou Blu-ray. O proxector deberá contar como mínimo cunha resolución FULL HD (1920 x 1080) e cunha potencia de 10.000 lumens. A pantalla terá como mínimo 4x2,5 metros. Para proxeccións en exterior, ademais, a empresa disporá de cadeiras para o público e equipo de son.  Enviar a un técnico para garantir un correcto desenvolvemento de todas as proxeccións.  Contar coas autorizacións legais necesarias para a exhibición pública dos filmes.  Deixar o local no estado en que o atoparon.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. Obrigas Deputación  Desenvolver o control e seguimento da programación aprobada, así como garantir o seu correcto funcionamento e o cumprimento das obrigas de cada unha das partes (concellos e empresas audiovisuais).  Garantir a posibilidade de consulta pública, a través da súa web, da programación final aprobada para cada concello. No apartado “Consulta de Actuacións” posibilitarase a consulta dos datos completos das fichas de cada espectáculo contratado.  Desenvolver estratexias e iniciativas de difusión social da programación da Rede Cultural.  Cofinanciar os espectáculos incluídos na Rede, mediante as aportacións que correspondan segundo o sinalado na base 4.2. PROGRAMA ALICERCE Programación de música, danza e teatro para grupos non profesionais.3.1.–INSCRICIÓN DE PROPOSTAS ARTÍSTICAS. Procedemento e normas de inscrición de espectáculos na Rede Cultural.  Os artistas e compañías inscribiranse telematicamente na plataforma informática que a Deputación da Coruña pon a disposición deles para a xestión da Rede Cultural.  Cada espectáculo requirirá a cobertura dunha ficha individual de inscrición, cuxo modelo estará a disposición das compañías e artistas na plataforma informática na que se inscriban os espectáculos. Nela figurarán os seguintes campos: nome e datos da entidade, nome do grupo, nome do espectáculo proposto, relación completa das persoas que forman parte do equipo artístico e técnico, sinopse artística, importe do espectáculo e necesidades técnicas para o desenvolvemento do espectáculo, traxectoria artística da agrupación.  Cada artista ou compañía poderá inscribir (ou participar en) un máximo de 4 espectáculos. Un espectáculo poderá formar parte da Rede durante un máximo de 4 anos consecutivos.  O importe dos cachés será fixado segundo o seguinte criterio: Grupos de ata 5 membros: Máximo 310 €/actuación Grupos de entre 6 e 10 membros: Máximo 580 €/actuación Grupos de entre 11 e 15 membros: Máximo 850 €/actuación Grupos de entre 16 e 20 membros: Máximo 1.120 €/actuación Grupos de entre 21 e 25 membros: Máximo 1.390 €/actuación Grupos de entre 26 e 30 membros: Máximo 1.660 €/actuación Grupos de entre 31 e 35 membros: Máximo 1.930 €/actuación Grupos de máis de 35 membros: Máximo 2.200 €/actuación Os/as participantes no programa ALICERCE deberán realizar as actuacións fóra do termo municipal en que estean radicados. Non poderán participar grupos infantís cuxos/as compoñentes sexan menores de 13 anos, agás as corais. Poderán participar do programa ALICERCE da Rede Cultural da Deputación da Coruña todas as compañías, grupos e artistas non profesionais con domicilio fiscal na provincia da Coruña. Deberán entregar a seguinte documentación: a. Tarxeta do NIF da entidade (agás grupos de titularidade municipal). b. Certificación dos datos bancarios, segundo modelo oficial da Deputación (agás grupos de titularidade municipal) c. Nomeamento do/a representante para as súas relacións coa Deputación (os grupos de titularidade municipal, soamente resolución ou acordo de solicitude do Concello). d. Estatutos da entidade titular do grupo. e. Declaración do/a representante de non estar incurso en causas de incompatibilidade ou incapacidade para contratar coa Administración e de aceptación das bases da convocatoria f. Declaración de estar ao corrente das obrigas tributarias e coa Seguridade Social g. Autorización para que a Deputación poida obter as certificacións da Axencia Estatal da Administración Tributaria e da Tesouraría da Seguridade Social nas que se acredite que o grupo ou intérprete está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das actuacións. A documentación sinalada nos apartados a, b, d non terá que ser presentada se xa se presentou en anos anteriores e non houbo variación nela. O defecto, erro ou ausencia na presentación da solicitude a que se refire esta base esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición. Tendo en conta que a tramitación será telemática, o artista, grupo ou entidade deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións se dirixirán ao devandito enderezo. Excepcionalmente, poderase modificar o enderezo inicial coa obriga de notificarlle esta circunstancia á Deputación.3.2.–CONTRATACIÓN DE ESPECTÁCULOS. Procedemento e normas de contratación de espectáculos por parte dos concellos entidades.  Na programación ALICERCE, ademais dos concellos, poderán contratar propostas artísticas non profesionais as entidades sen ánimo de lucro da provincia, xuridicamente constituídas, que teñan entre as súas finalidades a promoción da cultura.  No caso das asociacións, acreditarán un número mínimo de 25 socios/as na data da presentación, agás as excepcións que se poidan establecer.  Os concellos e entidades realizarán a proposta de programación directamente no espazo telemático habilitado pola Deputación para estes efectos, a través da súa web.  Na proposta de programación o concello ou entidade fará constar: o nome das compañías/artistas, o nome dos espectáculos, as datas e lugares fixados para o desenvolvemento das actividades. No caso de que por algunha causa imprevista se produza un cambio de lugar ou data dalgunha das funcións previstas, o solicitante realizará aviso formal da mudanza á sección de Cultura da Deputación.  As entidades sen fins de lucro poderán solicitar só unha contratación no programa ALICERCE. En ningún caso as actuacións contratadas poden ser de artistas ou grupos non profesionais radicados no propio termo municipal da entidade contratante.  Os concellos e entidades realizarán a súa proposta de programación cumprindo os requisitos e as normas de cofinanciamento que se expoñen a seguir: Os concellos e entidades poden solicitar, como máximo, o seguinte número de funcións: Os solicitantes deberán achegar a seguinte documentación:  A declaración de estar ao corrente das obrigas tributarias, coa Deputación e coa Seguridade Social.  Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que o Concello está ao corrente nas súas obrigas tributarias e coa Seguridade Social no momento de recoñecer as obrigacións e ordenar os pagamentos das funcións. O defecto, erro ou ausencia na presentación das solicitudes á que se refire esta base deberá ser emendado no prazo de dez días desde a recepción do requirimento. Transcorrido este prazo sen atender o requirimento entenderase que o/a interesado/a desiste na súa petición. Unha vez realizada pola Deputación a confirmación e adxudicación final das programacións, asinaranse os correspondentes convenios. No caso das programacións adxudicadas aos concellos, os convenios asinaranse entre a Deputación e os concellos e neles incluirase a totalidade das adxudicacións. Serán causas de resolución do convenio o incumprimento de calquera das bases da convocatoria e a non realización das funcións sen causa xustificada.3.3.–DESENVOLVEMENTO DA PROGRAMACIÓN. Procedemento, normas e obrigas para o desenvolvemento da programación. Obrigas concellos e entidades contratantes  Organizar as funcións e velar polo seu correcto desenvolvemento, así como proporcionar o persoal de vixilancia que se precise.  Contratar as funcións que teñan adxudicadas.  Poñer a disposición dos grupos o persoal necesario para axudar á carga e descarga do material. Garantir o cumprimento das necesidades técnicas acordadas coas compañías e artistas, así como o bo estado, limpeza e correcto acondicionamento dos espazos escénicos.  Realizar a publicidade das funcións. Difundir adecuadamente a celebración dos espectáculos contratados, indicando expresamente nos soportes de difusión (carteis, cuñas radiofónicas, páxina web, redes sociais…) a pertenza da programación á Rede Cultural da Deputación da Coruña.  Cubrir e envíar telematicamente á Deputación, a efectos estadísticos, unha ficha de control de cada función no prazo de 5 días posteriores ao desenvolvemento desta. Nesa ficha incluirase a información seguinte: data, hora e espazo de celebración da actividade, nome do artista e do espectáculo, aforo do espazo de actuación, número de persoas asistentes.  Cubrir mediante póliza de seguro os riscos de accidentes, así coma os de responsabilidade civil que se poidan derivar da realización das funcións, coas seguintes coberturas mínimas: * Responsabilidade civil para todo o persoal implicado na actividade, cun límite mínimo de indemnización de 100.000 €. * Accidentes, que incluirá, como mínimo, as seguintes garantías: morte: 12.000 € e invalidez: 12.000 €  Expedir documentos acreditativos da realización das funcións realizadas: declaración, certificación ou calquera outro no que se acredite a realización da función.  Aboarlles aos grupos a porcentaxe do importe que lles corresponda e realizar, no caso de entidades, o pagamento no prazo de dous meses desde que o grupo presente a factura. Estes pagos realizaranse mediante formas de pagamento a terceiros que puideren acreditar mediante documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo etc.) no que queden identificadas a persoa ou entidade beneficiaria, o importe e a data de pagamento.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes. A Deputación poderá requirir a presentación dos documentos que xustifiquen o citado pago.  Aboar os gastos correspondentes á Sociedade Xeral de Autores de España.  No caso dos concellos, aboar aos artistas a totalidade do importe do espectáculo, anticipando, se for necesario, o importe que aboa a Deputación. Obrigas entidades e artistas non profesionais  Realizar as funcións nos lugares previstos.  Expedir facturas legais polas funcións realizadas.  Achegar todo o equipamento técnico necesario para poder facer a función (instrumentos, equipo de proxección, de son.), agás que o achegue o Concello ou entidade.  Someterse ás actuacións de comprobación da Deputación, así como a calquera outra de comprobación e control financeiro que poidan realizar os órganos de control competentes.  Deixar o local no estado en que o atoparon. Obrigas Deputación  Desenvolver o control e seguimento da programación aprobada, así como garantir o seu correcto funcionamento e o cumprimento das obrigas laborais, técnicas e organizativas de cada unha das partes (concellos e artistas).  Garantir a posibilidade de consulta pública, a través da súa web, da programación final aprobada para cada concello. No apartado “Consulta de Actuacións” posibilitarase a consulta dos datos completos das fichas de cada espectáculo contratado.  Desenvolver estratexias e iniciativas de difusión social da programación da Rede Cultural.  Cofinanciar os espectáculos incluídos na Rede, mediante as aportacións que correspondan segundo o sinalado na base 4.2. 4.–ASPECTOS COMUNS A TODOS OS PROGRAMAS 4.1.–PRAZOS Os prazos desta convocatoria serán os seguintes: Primeira fase: inscrición de espectáculos Inicio: o día seguinte ao de publicación desta convocatoria no BOP Fin: 20 de xaneiro de 2017, as 14:00 h. Segunda fase: solicitude de espectáculos Inicio: 23 de febreiro de 2017, ás 00.00 h. Fin: 10 de marzo de 2017, as 14:00 h. Terceira fase: resolución A resolución de adxudicación dos espectáculos realizarase antes do 31 de marzo de 2017. Cuarta fase: xustificación Inicio: o día seguinte ao da sinatura dos convenios Fin: 15 de febreiro de 2018 4.2.–COFINANCIAMENTO. As porcentaxes de cofinanciamento entre a Deputación e os Concellos, en todos os programas, son os seguintes: Concellos menos 5.000 hab.75% Deputación 25% Concello Concellos 5.000-10.000 hab.60% Deputación 40% Concello Concellos 10.000-20.000 hab.50% Deputación 50% Concello Concellos 20.000-50.000 hab.40% Deputación 60% Concello Concellos máis de 50.000 hab.30% Deputación 70% Concello A fórmula de cofinanciamento no programa ALICERCE no caso das entidades é a seguinte: Entidade: 30% do importe do espectáculo Deputación: 70% do importe do espectáculo 4.3.–ADXUDICACIÓN DAS PROGRAMACIÓNS. Adxudicación das programacións por parte da Deputación. A Deputación, en caso de ser suficiente a disposición orzamentaria e despois de comprobar a corrección e adecuación das solicitudes ás normas da Rede Cultural, poderá aprobar de forma íntegra a proposta de programación dos concellos. Caso de que a disposición orzamentaria sexa insuficiente para atender o conxunto de peticións, a Comisión Técnica da Rede Cultural, que estará composta por persoal da Sección de Cultura e dúas personas cunha recoñecida traxectoria na programación artística, realizará unha proposta de adxudicación que terá en conta os seguintes criterios:  Interese do/a solicitante en contar coa función: ata 45 puntos. Terase en conta para isto a prioridade sinalada na petición, de acordo coa seguinte ponderación: 1.ª prioridade: entre 16 e 18 puntos.2.ª prioridade: entre 10 e 11 puntos.3.ª prioridade: entre 6 e 7 puntos.4.ª prioridade: entre 4 e 5 puntos.5.ª prioridade: entre 2 e 3 puntos. A partir da 6.ª prioridade ou sen prioridade: ata 1 punto.  Distribución entre os espectáculos: ata 20 puntos. Despois da puntuación das solicitudes de acordo co criterio anterior, e coa finalidade de proceder a unha distribución equilibrada das funcións entre os grupos, intérpretes, compañías ou empresas, distribuiranse os 20 puntos de forma inversamente proporcional ao número de espectáculos adxudicados a cada unha delas.  Utilización da lingua galega na programación que se propón (como lingua da peza, na publicidade e promoción do espectáculo.): ata 15 puntos.  Fomento dos valores da igualdade de xénero, o respecto medioambiental, a promoción da diversidade cultural e a inclusión social: ata 15 puntos.  No programa ALICERCE aplicarase a distribución xeográfica: ata 5 puntos. Terase en conta a distancia entre os concellos do solicitante e do grupo, a efectos de favorecer unha distribución equilibrada en todo o territorio da provincia. A distribución dos 5 puntos realizarase de forma inversamente proporcional á distancia entre concellos e procurarase evitar a concesión de actuacións en concellos limítrofes ao concello do grupo.  A adxudicación das programacións finais realizarase mediante resolución da Presidencia, para o que se requirirá informe da Comisión Técnica e da Sección de Cultura.  Excluiranse aqueles concellos ou entidades que non cumprisen no ano anterior as obrigas derivadas da súa inclusión na Rede Cultural.  A falta de resolución expresa das solicitudes pola Deputación producirá efectos desestimatorios transcorridos nove meses contados dende a entrada en vigor do orzamento correspondente.  Quedarán excluídas da Rede Cultural os espectáculos incluídos noutros programas da Deputación.4.4.–XUSTIFICACIÓN E PAGAMENTO. Concellos a. Os concellos aboaranlle a totalidade do importe da función a cada un dos grupos que lle fose concedido. b. A Deputación aboaralle aos concellos o importe da porcentaxe (base 4.3) de cada unha das funcións, que poderán ser xustificadas de xeito individualizado ou conxunto. c. Para o cobramento de cada unha das funcións, os concellos deberán achegar a seguinte documentación:  Copia do contrato subscrito entre o Concello e o grupo ou empresa e, se for o caso, copia compulsada da correspondente resolución da Alcaldía, en virtude do disposto nos artigos 111 e 138.3 do R. D. L.3/2011, do 14 de novembro, polo que se aproba o texto refundido da Lei de contratos do sector público.  Certificación ou informe no que se acredite a realización da función concedida.  No caso de actuacións profesionais, certificación ou informe da comprobación das altas na Seguridade Social das e dos artistas participantes na función concedida. d. Logo de que a Deputación aboe a función, o Concello remitiralle á Deputación, no prazo de dous meses, certificado de ter realizado o pagamento e, no caso de non facelo, iniciarase o correspondente expediente de reintegro pola cantidade aboada indebidamente Entidades a. A Deputación aboaralles directamente aos grupos o importe da porcentaxe correspondente. b. Para o cobramento de cada unha das funcións, os grupos deberán presentar a seguinte documentación:  Factura por importe da porcentaxe correspondente á Deputación.  Xustificante do ingreso do importe que lle corresponde á entidade solicitante.  Acreditación da realización das funcións concedidas: certificación, declaración ou informe que deberá ser expedido pola entidade solicitante, ou certificación do concello onde se realizou.  Acreditación de estar ao corrente nas obrigas tributarias, coa Deputación e coa Seguridade Social. As certificacións acreditativas desta situación poderán ser solicitadas directamente pola Deputación en virtude da autorización dada polo grupo ou intérprete.4.5.–ANULACIÓNS. No caso de anulación de funcións por parte da entidade ou Concello solicitante por causas de forza maior, definidas no artigo 231 do R. D. L.3/2011, do 14 de novembro, do texto refundido da Lei de contratos do sector público, o/a intérprete terá dereito a percibir unha indemnización co límite máximo do 50% do importe da función, que lle será aboada pola Deputación e polo Concello ou entidade solicitante, de acordo coas porcentaxes de pagamento fixadas na base 4.2. No suposto de cancelación unilateral inxustificada, a indemnización ascenderá á totalidade do importe da función e pagarana o Concello ou a entidade solicitante. No caso de anular unha función o/a intérprete, compañía ou empresa, o Concello terá dereito a ser indemnizado polos danos ocasionados (gastos de contratación de persoal, publicidade etc.) cun límite máximo equivalente ao importe indicado para as especificacións técnicas do espectáculo, ademais de non poder participar na próxima convocatoria, agás nos supostos de forza maior indicados do citado artigo 231. Para cuantificar a indemnización presentaranse xustificantes cos gastos ocasionados pola anulación.4.6.–INCUMPRIMENTOS E SANCIÓNS. Consideraranse incumprimento das bases da convocatoria as accións e omisións que se indican deseguido, que darán lugar á imposición das sancións que se indican: Incumprimentos leves a. A presentación da documentación xustificativa despois do prazo establecido na base 4.1, que dará lugar á imposición das seguintes sancións:  Se a documentación se presentar entre o 16 de febreiro e o 15 de marzo do exercicio seguinte ao da convocatoria, multa por importe equivalente ao 5% do importe da achega da Deputación nas funcións xustificadas fóra de prazo.  Se a documentación se presentar entre o 16 de marzo e o 15 de abril do exercicio seguinte ao da convocatoria, multa por importe equivalente ao 10% do importe da achega da Deputación nas funcións xustificadas fóra de prazo.  Se a documentación se presentar entre o 16 de abril e o 15 de maio do exercicio seguinte ao da convocatoria, multa por importe equivalente ao 15% do importe da achega da Deputación nas funcións xustificadas fóra de prazo.  Se a documentación se presentar entre o 16 de maio e o 30 de setembro do exercicio seguinte ao da convocatoria, multa por importe equivalente ao 30% do importe da achega da Deputación nas funcións xustificadas fóra de prazo. Despois desta data non se fará ningún pagamento. b. A asistencia dos grupos e intérpretes á actuación con menos membros dos certificados na solicitude, sen causa xustificada, que dará lugar á imposición dunha multa por importe equivalente ao 5% da cantidade que debe aboar a Deputación. Incumprimentos graves a. A falta da sinatura do convenio polos concellos e entidades solicitantes das funcións, que dará lugar á súa exclusión da participación neste programa na próxima convocatoria. Ademais, deberán aboar o importe total da actuación e excluír a Deputación de calquera responsabilidade. b. A falta de presentación da documentación acreditativa da realización da funcións polas entidades solicitantes das actuacións, que dará lugar á súa exclusión da participación neste programa na próxima convocatoria. c. A falta de pagamento da porcentaxe do caché que lles corresponde por parte dos concellos e entidades solicitantes das funcións, que dará lugar á súa exclusión da participación neste programa na próxima convocatoria. d. Calquera modificación do caché indicado na solicitude de participación, sen xustificar, dará lugar á exclusión da participación na próxima convocatoria. A Coruña, 04 de xaneiro de 2017. O PRESIDENTE A SECRETARIA ACCTAL. Valentín González Formoso María Amparo C. Taboada Gil